Ընդդիմության բացակայությունը վերլուծաբանների մեծ մասը համարում է տրամաբանական, քանի որ այսօր, կյանքի բերումով կամ քաղաքական զարգացումների արդյունքում, իրեն որպես ընդդիմություն հռչակել է միայն հանրապետական կուսակցությունը, որի ներկայացուցիչը հրաժարվել է քաղաքապետի պաշտոնից, ուստի տրամաբանությունից դուրս կլիներ, եթե հրաժարական տալուց ընդամենը 1-2 ամիս անց «Հանրապետականը» նորից մասնակցեր Երևանի ավագանու ընտրությանը։ Պարզ է, որ դա հղի է քաղաքական վտանգներով, քանի որ քվեարկության արդյունքում կարձանագրվեր ՀՀԿ-ի, մեղմ ասած, համեստ տոկոսը, եթե չասենք, որ չի բացառվում, որ գրանցվի ՀՀԿ-ի հերթական տապալումը։